**CENU APTAUJA Nr. TNPz 2023/11**

**“****Laucienes pamatskolas virtuves bloka remonts un aprīkojuma piegāde”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:Laucienes pamatskolas virtuves bloka remonts un aprīkojuma piegāde. Remontdarbi un aprīkojuma piegāde jāveic saskaņā ar Darba apjomu tāmi (1. pielikums).
	2. **Garantijas termiņi:**
		1. Pretendents garantē veiktā darba un materiālu kvalitāti **36 (trīsdesmit sešus) mēnešus** no telpas nodošanas pasūtītājam ar nodošanas-pieņemšanas aktu un novērš garantijas laikā radušos defektus.
		2. Pretendents garantē uzstādīto iekārtu kvalitāti **24 (divdesmit četrus) mēnešus** no telpas nodošanas pasūtītājam ar nodošanas-pieņemšanas aktu un novērš garantijas laikā radušos defektus.
	3. **Darbu izpildes vieta:** Laucienes pamatskola, Lauciene, Laucienes pag., Talsu nov., LV-3285.
	4. **Paredzamais līguma izpildes laiks:** No 2023. gada 3. jūlija līdz 2023. gada 28. jūlijam.
	5. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2023. gada 16. martam plkst. 10.00.**
	2. Kontaktpersona: Laucienes pamatskolas vecākais saimniecības pārzinis Aivis Freijs tālrunis 26180133.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Nr. TNPz 2023/11 “Laucienes pamatskolas virtuves bloka remonts un aprīkojuma piegāde”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendents pie iesniedzamajiem dokumentiem pievieno no savas puses aizpildītu Pretendenta pieteikumu un finanšu piedāvājumu (2. pielikums).
	3. Lai izvairītos no kļūdām un remontdarbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (3. pielikums).
	4. Piedāvājumam jāatbilst Darbu apjomu tāmei (1. pielikums). Pretendentam jāizstrādā un jāiesniedz Darbu apjomu tāme atbilstoši Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
	5. Pretendents iepriekšējo 5 (piecu) gadu laikā (2018., 2019., 2020., 2021., 2022. un 2023. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir veikti ēku iekštelpu remontdarbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta pieredzes saraksts. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto būvdarbu apjomu kā galvenajam būvuzņēmējam). Piedāvājumam jāpievieno 1 (viena) pozitīva atsauksme.
	6. Pretendentam ir tiesības iekļaut darbu apjomu tāmē **ekvivalentus materiāliem, iekārtām un izstrādājumiem**, attiecīgajā darbu apjomu tāmes pozīcijā norādot tā nosaukumu un apzīmējumu “EKVIVALENTS”.
4. **Piedāvājuma cena**: Piedāvājumam jābūt izteiktam EUR, neieskaitot PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas.
6. **Objekta apsekošana:** Pirms piedāvājuma iesniegšanas, Pretendentiem obligāti ir jāapseko objekts. Objektu iespējams apsekot **2023. gada 14. martā laikā 8.30 – 15.30**, vai citā laikā iepriekš vienojoties par apsekošanas laiku ar 2.2. punktā minēto kontaktpersonu.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Darbu apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam un Darbu apjomu tāmē noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.